
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2018 M. LIEPOS 4 D. ĮSAKYMO NR. V-769 „DĖL DUOMENŲ SUBJEKTŲ TEISIŲ ĮGYVENDINIMO ELEKTRONINĖS SVEIKATOS PASLAUGŲ IR BENDRADARBIAVIMO INFRASTRUKTŪROS INFORMACINĖJE SISTEMOJE TVARKOS APRAŠO PATVIRTINIMO“ PAKEITIMO


2023 m. sausio 23 d. Nr. V-91
Vilnius


.	P a k e i č i u Duomenų subjektų teisių įgyvendinimo Elektroninės sveikatos paslaugų ir bendradarbiavimo infrastruktūros informacinėje sistemoje tvarkos aprašą, patvirtintą Lietuvos Respublikos sveikatos apsaugos ministro 2018 m. liepos 4 d. įsakymu Nr. V-769 „Dėl Duomenų subjektų teisių įgyvendinimo Elektroninės sveikatos paslaugų ir bendradarbiavimo infrastruktūros informacinėje sistemoje tvarkos aprašo patvirtinimo“, ir papildau 15.3.5 papunkčiu: 
„. Valstybinės ligonių kasos prie Sveikatos apsaugos ministerijos ir teritorinių ligonių kasų specialistai, atliekantys iš Privalomojo sveikatos draudimo fondo biudžeto apmokamų asmens sveikatos priežiūros paslaugų kiekio, kokybės, atitikties joms taikomiems reikalavimams, vaistų, medicinos pagalbos priemonių, medicinos priemonių, būtinų apdraustųjų privalomuoju sveikatos draudimu (toliau – apdraustieji) sveikatos priežiūrai namuose užtikrinti, I klasės medicinos priemonių ir in vitro diagnostikos priemonių, skirtų savikontrolei, išrašymo ir išdavimo teisėtumo kontrolę, taip pat su šių paslaugų teikimu, vaistų, medicinos pagalbos priemonių, I klasės medicinos priemonių ir in vitro diagnostikos priemonių, skirtų savikontrolei, Valstybinei ligonių kasai prie Sveikatos apsaugos ministerijos įgaliojus – ir su medicinos priemonių, būtinų apdraustųjų sveikatos priežiūrai namuose užtikrinti, išrašymu ir išdavimu susijusios sveikatos priežiūros įstaigų, vaistinių ir Lietuvos Respublikos sveikatos draudimo įstatymo 261 ir 262 straipsniuose nurodytų ūkio subjektų veiklos priežiūrą, bei specialistai, vertinantys žalą Privalomojo sveikatos draudimo fondo biudžetui, kai dėl asmens neteisėtos veikos nukentėjusio apdraustojo gydymo išlaidos apmokamos Privalomojo sveikatos draudimo fondo biudžeto lėšomis.“
. N u s t a t a u, kad šis įsakymas įsigalioja 2023 m. rugsėjo 1 d.



Sveikatos apsaugos ministras 					                                        Arūnas Dulkys

